Στίβεν Κινγκ

Ο **Στίβεν Έντγουιν Κινγκ** (αγγλικά: Stephen Edwin King, Πόρτλαντ, Μέιν, 21 Σεπτεμβρίου 1947) είναι Αμερικανός συγγραφέας και ένας από τους διασημότερους συγγραφείς βιβλίων θρίλερ και τρόμου. 

Αναγνωρίζεται ως σημαντικός συγγραφέας τρόμου και φαντασίας αλλά και ένας από τους μείζονες συγγραφείς του 20ού αιώνα.

Το 2003 απέσπασε το Μετάλλιο Διακεκριμένης Συνεισφοράς στα Αμερικανικά Γράμματα από το Εθνικό Ίδρυμα Βιβλίου των ΗΠΑ. Το 2004 απέσπασε το Διεθνές Βραβείο Φαντασίας στην κατηγορία Επίτευγμα Ζωής και το 2007 το βραβείο Grand Master Award από την οργάνωση Mystery Writers of America. Επίσης, έχει κερδίσει βραβεία Bram Stoker, O. Henry, Nebula και άλλα.

Το 2015 τιμήθηκε με το Εθνικό Μετάλλιο των Τεχνών από το ανεξάρτητο πρακτορείο ως Εθνική Χορηγία για τις Τέχνες Ηνωμένων Πολιτειών για τη συνεισφορά του τη λογοτεχνία. Έχει χαρακτηριστεί ως ο "Βασιλιάς του τρόμου".

Τα βιβλία του έχουν πουλήσει συνολικά περισσότερα από 350 εκατομμύρια αντίτυπα και πολλά από αυτά έχουν γίνει κινηματογραφικές ταινίες, μίνι σειρές, τηλεοπτικές σειρές και κόμικς.

## Πρώιμα χρόνια
Ο Στίβεν Κινγκ γεννήθηκε στις 21 Σεπτεμβρίου του 1947 στο Πόρτλαντ της Πολιτείας Μέιν των ΗΠΑ. Είναι γιος του ναυτικού Ντόναλντ Έντουιν Κινγκ και της συζύγου του Νέλι Ρουθ Πίλσμπουρι. Όταν ο πατέρας του εγκατέλειψε την οικογένειά του το 1949, όταν ο Στίβεν ήταν 2 χρονών, η μητέρα του ήταν αναγκασμένη να μεγαλώσει μόνη της τον ίδιο και τον μεγαλύτερο αδελφό του Ντέιβιντ. Μετά βίας μπορούσε να θρέψει την οικογένειά της με ευκαιριακές εργασίες και μετακόμιζε συχνά.

Ο Στίβεν Κινγκ έγραψε τα πρώτα του διηγήματα ήδη στην ηλικία των επτά ετών. Στον κινηματογράφο παρακολουθούσε συχνά ταινίες επιστημονικής φαντασίας και φανταστικές ταινίες, απ' όπου προέρχεται και η προτίμησή του για τις ιστορίες τρόμου. Σε ηλικία δεκατριών ετών βρήκε μια κούτα γεμάτη με ανολοκλήρωτα χειρόγραφα του πατέρα του, κυρίως ιστορίες επιστημονικής φαντασίας και τρόμου. Στο αυτοβιογραφικό του έργο *Οn Writing* (μτφρ: Περί της συγγραφής) γράφει ότι αυτό ήταν γι' αυτόν μια καθοριστική εμπειρία. Σε ηλικία δεκαεννιά ετών εξέδωσε το πρώτο του διήγημα *I was a Teenager Grave Robber* στο περιοδικό *Comics Review*.

Από το 1966 έως το 1970 ο Κινγκ σπούδασε αγγλική φιλολογία στο Πανεπιστήμιο του Μέιν, όπου και γνώρισε την αργότερα σύζυγό του Τάμπιθα το γένος Σπρους, με την οποία εξακολουθεί να ζει στο Μέιν. Στις 2 Ιανουαρίου 1971 παντρεύτηκαν και την ίδια ακόμα χρονιά γεννήθηκε η κόρη τους, Ναόμι.

Από το 1971 αμέσως μετά την αποφοίτησή του ξεκίνησε να διδάσκει στο Χάμπτον του Μέιν ως καθηγητής αγγλικών. Το εισόδημά του, όμως, ήταν χαμηλό για να μπορέσει να συντηρήσει την οικογένειά του, λόγος για τον οποίο εργαζόταν τα βράδια ως σιδερωτής σε καθαριστήριο. Έτσι, του έμενε μόνο ελάχιστος ελεύθερος χρόνος, τον οποίο χρησιμοποιούσε για να γράφει διηγήματα. Αν και τα κατάφερνε πού και πού να πουλήσει κάποιες από αυτές, δεν μπορούσε να εξασφαλίσει το εισόδημά του με τη συγγραφή. Ήδη πριν από την επιτυχία του, ο Κινγκ έγραφε αρκετά μυθιστορήματα, τα οποία ωστόσο δεν είχαν γίνει αποδεκτά από τους εκδότες. Αργότερα τα δημοσίευσε επεξεργασμένα χρησιμοποιώντας το ψευδώνυμο Ρίτσαρντ Μπάχμαν.

## Καριέρα

### Αρχική επιτυχία
Ο Κινγκ ξεκίνησε να γράφει το μυθιστόρημά του ''Κάρι'' σε ένα ενοικιασμένο τροχόσπιτο. Όπως αποκάλυψε στην αυτοβιογραφία του *On writing*, κατά το διάβασμά του θεώρησε το χειρόγραφο του *Κάρι* άσχημο και το πέταξε στα σκουπίδια. Εκεί το βρήκε η γυναίκα του, το ανέσυρε και τον προέτρεψε να το ολοκληρώσει. Ο Κινγκ το έκανε και το 1973 ο εκδοτικός οίκος Doubleday δέχτηκε την ιστορία. Λίγο αργότερα, η New American Library απέκτησε τα δικαιώματα βιβλίου τσέπης για το ποσό-ρεκόρ των 400.000 δολαρίων. Μετά από αυτή την επιτυχία, αποφάσισε να εγκαταλείψει το επάγγελμα του καθηγητή και να αφοσιωθεί ολοκληρωτικά στη συγγραφή.

### Ψευδώνυμα
Υπό το ψευδώνυμο Ρίτσαρντ Μπάχμαν, ο Κινγκ δημοσίεψε τα μυθιστορήματα: *Οργή* (1977), *Η μακριά πορεία* (1979), *Έργα οδοποιίας* (1981), *Ο δρομέας* (1982) και *Αδύνατος* (1984). Επρόκειτο για ένα τεστ που έκανε ο ίδιος, με σκοπό να δει αν θα μπορέσει να επαναλάβει την προηγούμενη επιτυχία του ή αν η δημοσιότητά του ήταν εφήμερη. Μία εναλλακτική εξήγηση είναι ότι τα στάνταρ των εκδόσεων εκείνη την εποχή επέτρεπαν την κυκλοφορία μόνο ενός βιβλίου ανά χρονιά. Εμπνεύστηκε το όνομα από το hard rock συγκρότημα Bachman-Turner Overdrive, του οποίου ήταν φαν.

Στην Ουάσινγκτον, ο βιβλιοπώλης Στιβ Μπράουν, μετά την ανάγνωση του πέμπτου μυθιστορήματος του Μπάχμαν, *Αδύνατος*, εξέτασε προσεκτικότερα τα προηγούμενα τέσσερα βιβλία του, καθώς έβρισκε πολλές ομοιότητες στο στυλ γραφής του Μπάχμαν και του Κινγκ. Έτσι, πήγε στη Βιβλιοθήκη του Κογκρέσου για να δει τα έντυπα πνευματικών δικαιωμάτων και τελικά βρήκε το όνομα του Κινγκ. Έπειτα, δημοσιεύτηκε ο θάνατος του Μπάχμαν από "ψευδωνυμικό καρκίνο", καθώς ο πραγματικός συγγραφέας είχε ανακαλυφθεί. Το 1985, τα τέσσερα μυθιστορήματα επανακυκλοφόρησαν σε συγκεντρωτικό τόμο υπό τον τίτλο *Stephen King: The Bachman Books: Four Early Novels*. Το βιβλίο του Κινγκ που κυκλοφόρησε το 1989 με τίτλο *The Other Half* είναι αφιερωμένο "στον αποθανόντα Ρίτσαρντ Μπάχμαν". Το 1996, όταν κυκλοφόρησε το μυθιστόρημα *Desperation*, η συνοδευτική νουβέλα *Οι Ρυθμιστές* είχε την υπογραφή "Ρίτσαρντ Μπάχμαν".

Τον Απρίλιο του 1972, ο Κινγκ χρησιμοποίησε για μία φορά το ψευδώνυμο Τζον Σουίθεν για την δημοσίευση του διηγήματος *Το πέμπτο τέταρτο* στο αμερικανικό ανδρικό περιοδικό *Cavalier*. Το 1993 η ιστορία αναδημοσιεύθηκε με το πραγματικό όνομα του Κινγκ στη συλλογή διηγημάτων *Εφιάλτες και ονειρότοποι*, το οποίο έγινε σειρά κινηματογραφικών ταινιών με τίτλο *Ζωντανοί εφιάλτες*. Η συλλογή ήταν αφιέρωση στον Αμερικανό ποιητή, συγγραφέα και "μεγάλο παραμυθά", όπως γράφει στην αφιέρωσή του ο Κινγκ, Τόμας Γουίλιαμς (1926-1990).

### Δεκαετίες 1970-80
Στα τέλη της δεκαετίας του 1970, ο Κινγκ ξεκίνησε αυτό που έγινε σειρά διασυνδεδεμένων ιστοριών που περιστρέφονται γύρω από έναν μοναχικό πιστολά, τον Ρόλαντ, ο οποίος κυνηγά τον "Άντρα με τα μαύρα" σε ένα σύμπαν εναλλακτικής πραγματικότητας που υφίσταται ανάμεσα στη Μέση Γη του Τζ. Ρ. Ρ. Τόλκιν και την αμερικανική Άγρια Δύση όπως απεικονίζεται από τον Κλιντ Ίστγουντ και τον Σέρτζιο Λεόνε στις σπαγγέτι γουέστερν ταινίες τους. Η πρώτη από αυτές τις ιστορίες, με τίτλο *The Dark Tower: The Gunslinger*, δημοσιευόταν από το 1977 μέχρι το 1981 σε πέντε τμήματα στο περιοδικό *The Magazine of Fantasy & Science Fiction*.

Το 1977 εκδόθηκε το έργο του με τίτλο *Η λάμψη*. Το βιβλίο σημείωσε μεγάλη επιτυχία και έγινε ένα από τα σημαντικότερα βιβλία του. Μεταφέρθηκε στον κινηματογράφο το 1980 στην ομώνυμη ταινία του Στάνλεϊ Κούμπρικ, η οποία γνώρισε επίσης μεγάλη επιτυχία. Ωστόσο, ο Κινγκ δεν ήταν καθόλου ικανοποιημένος με αυτή την εκδοχή και έγραψε το σενάριο για μία μίνι τηλεοπτική σειρά τριών επεισοδίων που προβλήθηκε το 1997.

Το 1978 κυκλοφόρησε τη συλλογή διηγημάτων με τίτλο *Νυχτερινή βάρδια* (1978).

Το 1984 και μαζί με τον Πίτερ Στράουμπ, ο Κινγκ το δημοσιευμένο βιβλίο *Το φυλαχτό*. Ο Στίβεν Σπίλμπεργκ εξασφάλισε για την DreamWorks τα κινηματογραφικά δικαιώματα του βιβλίου, στο οποίο ο πρωταγωνιστής έπρεπε να ξεκινήσει ένα ταξίδι διαμέσου όλης της Αμερικής και ενός παράλληλου κόσμου. 

Το 1985 εκδόθηκε η συλλογή του Κινγκ με τίτλο *Skeleton Crew*.

Το 1986 έγραψε και σκηνοθέτησε την ταινία *Maximum Overdrive*, ελαφρώς εμπνευσμένη και βασισμένη στο διήγημα του Κινγκ με τίτλο *Trucks*. Γι' αυτήν την σκηνοθετική του απόδοση ήταν υποψήφιος για το Χρυσό Βατόμουρο ως χειρότερος σκηνοθέτης, αλλά τελικά δεν κέρδισε το βραβείο. Μετά από την αποτυχία της ταινίας, ο Κινγκ θεώρησε την ταινία εμπειρία και αποφάσισε μην ξανασκηνοθετήσει ποτέ. Το ίδιο έτος έγραψε το σενάριο για το μουσικό βίντεο *Ghosts* του Μάικλ Τζάκσον.

Το 1992 δημιουργήθηκε το συγκρότημα Rock Bottom Remainders, το οποίο αποτελείται από συγγραφείς. Μεταξύ άλλων είναι μέλη και οι Ρίντλεϊ Πίρσον, Ματ Γκρέινινγκ, Έιμι Ταν, Ντέιβ Μπέρι και Σκοτ Τάροου. Από την ίδρυσή του, το συγκρότημα έχει κάνει πολλές συναυλίες, συνήθως για φιλανθρωπικούς σκοπούς. Όμως, ο Στίβεν Κινγκ, ο οποίος παίζει κιθάρα και τραγουδά ευκαιριακά, δεν συμμετέχει σε όλες τις εμφανίσεις του.

Το 1993 κυκλοφόρησε η συλλογή του Κινγκ με τίτλο *Εφιάλτες και Ονειρότοποι*.

### Δεκαετία 2000-σήμερα
Το 2000 προκάλεσε το ενδιαφέρον της κοινής γνώμης, όταν δημοσίευσε τη νουβέλα του *Riding the Bullet* στο Διαδίκτυο υπό μορφή ηλεκτρονικού βιβλίου για κατέβασμα. Αν και το κατέβασαν περισσότεροι από 700 χιλιάδες αναγνώστες και εμφανίστηκε σε εξώφυλλο του περιοδικού *[[Time]]*, διαμαρτυρήθηκε στον πρόλογο της συλλογής διηγημάτων *Everything's Eventual* ότι πολλοί άνθρωποι ενδιαφέρθηκαν μόνο για τον "τρόπο δημοσίευσης" αυτής της ιστορίας, όχι όμως για την ίδια την ιστορία. Παρά την κριτική, που εξέφρασε ο Κινγκ, το *Riding the Bullet* προξένησε την δικτυακή δημοσίευση την ίδια χρονιά και ενός δεύτερου βιβλίου με τίτλο *The Plant*.
thumb|right|Ο Στίβεν Κινγκ τον Φεβρουάριο του 2007.

Το 2001 δημοσιεύθηκε η συνέχεια του *Φυλαχτό*, με τον τίτλο *Το μαύρο σπίτι*.

Το 2006, κατά τη διάρκεια μιας συνέντευξης τύπου στο Λονδίνο, ο Κινγκ ανακοίνωσε ότι θα κυκλοφορήσει άλλο ένα μυθιστόρημα του Μπάχμαν, με τίτλο *Blaze*. Αυτό εκδόθηκε στις 12 Ιουνίου του 2007.

Το 2013 κυκλοφόρησε το μυθιστόρημα σκοτεινής φαντασίας του με τίτλο *[[Δόκτωρ ύπνος]]*, ως sequel της *Λάμψης*. Το ίδιο έτος, το βιβλίο απέσπασε το βραβείο Μπραμ Στόκερ για το Καλύτερο Μυθιστόρημα, ενώ επίσης μεταφέρθηκε στον κινηματογράφο το 2019 στην ομώνυμη ταινία του Μάικ Φλάναγκαν.

Κατά τη διάρκεια μιας περιοδείας για την προώθηση του *End of Watch* το 2016, ο Κινγκ αποκάλυψε ότι συνεργάζεται με τον γιο του, Όουεν Κινγκ, σε ένα μυθιστόρημα τοποθετημένο σε φυλακές γυναικών στη δυτική Βιρτζίνια με τίτλο *Sleeping Beauties*.

## Προσωπική ζωή
[thumb| Το σπίτι του Κινγκ στο Μπάνγκορ του [Μέιν|εναλλ.=|240x240εσ]]

### Προβλήματα με το αλκοόλ
Ο Στίβεν Κινγκ ξεκίνησε από πολύ νωρίς να πίνει και κατάληξε, αρχικά χωρίς να το συνειδητοποιήσει καλά-καλά, στον αλκοολισμό, ενώ ξεκίνησε αργότερα να παίρνει και άλλα ναρκωτικά, όπως αναβολικά και κοκαΐνη. Από το 1985 ο Κινγκ δεν ήταν μόνο εξαρτημένος από το αλκοόλ, αλλά και από την κοκαΐνη. Με τη βοήθεια της γυναίκας του, των φίλων του και μιας θεραπείας μπόρεσε να ξεπεράσει τις εξαρτήσεις του στις αρχές του 1990. Αυτό που τον παρακίνησε να αποφασίσει την απεξάρτησή του ήταν ένα επιθετικό τέχνασμα που επινόησε η γυναίκα του: όταν είδε ότι δεν μπορούσε να τον βοηθήσει ή να βοηθηθεί μόνος του, μάζεψε μια μέρα όλους τους φίλους και συγγενείς του και τον εξέθεσε μπροστά τους αποκαλύπτοντας την εξάρτησή του από τα ναρκωτικά.

### Βαρύ αυτοκινητιστικό ατύχημα
Στις 19 Ιουνίου του 1999 και ώρα 4:30 μ.μ. ο Κινγκ χτυπήθηκε κατά τη διάρκεια ενός περιπάτου από ένα μικρό βαν και τραυματίστηκε σοβαρά. Ο οδηγός, Μπράιαν Σμιθ, ήταν μεθυσμένος και του είχε αποσπάσει την προσοχή ο σκύλος του, ο οποίος βρισκόταν στο πίσω κάθισμα άδετος, όπως ανέφερε ο ίδιος. Αργότερα ζήτησε δημοσίως συγγνώμη για το ατύχημα που αυτός προκάλεσε και καταδικάστηκε σε έξι μήνες φυλάκιση (με αναστολή) και του αφαιρέθηκε η άδεια οδήγησης για έναν χρόνο. Ο Κινγκ νοσηλεύτηκε επί τρεις βδομάδες στο νοσοκομείο. Μετά από το λάθος μιας τοπικής εφημερίδας, πολλοί τον πίστευαν νεκρό. Κατά την ανάρρωσή του από τις συνέπειες του ατυχήματος έγραψε το μυθιστόρημα *Ονειροπαγίδα* (*Dreamcatcher*). Αργότερα ο Κινγκ αγόρασε το ατυχές αυτοκίνητο, το οποίο την ημέρα ένα χρόνο μετά το ατύχημα το κατέστρεψε και το απέσυρε ιδιόχειρα, για να το αποσύρει ως αντικείμενο αγοραπωλησίας από την κυκλοφορία. Ο Μπράιαν Σμιθ πέθανε σε ηλικία 43 ετών στις 21 Σεπτεμβρίου 2000, συμπτωματικά την ημέρα γενεθλίων του Κινγκ, πράγμα που οδήγησε σε φήμες μυστικιστικού τύπου στην κοινότητα των οπαδών του. Αναφορές σ' αυτό το περιστατικό βρίσκονται στο πρώτο επεισόδιο της τηλεοπτικής σειράς *Kingdom Hospital*, δικής του παραγωγής, καθώς και στα *Λύκοι της Κάλλα* (*Wolves of the Calla*) και *Το τραγούδι της Σουζάννα* (*Song of Susannah*), οι τόμοι τέσσερα και πέντε της σειράς *Ο σκοτεινός πύργος* (*The dark Tower*). Το ίδιο το ατύχημα είναι θέμα του έβδομου τόμου της σειράς αυτής το *Ο σκοτεινός πύργος*. Ο Μπράιαν Σμιθ αναφέρεται στο μυθιστόρημα αυτό με το όνομά του.

## Ύφος και θεματολογία
Οι ιστορίες του Κινγκ ασχολούνται συχνά με καθημερινούς ανθρώπους, που βιώνουν φρικιαστικά και συνήθως υπερφυσικά βιώματα. Ο Κινγκ είναι γνώστης του φανταστικού τρόμου, με το *Danse Macabre* παρουσίασε ένα θεματικό βιβλίο, το οποίο σκιαγραφεί την ανάπτυξη της λογοτεχνίας και της φιλμογραφίας τρόμου. Σ' ένα άλλο θεματικό βιβλίο ονόματι *On writing* (*Περί της συγγραφής*) ο Κινγκ δίνει στον αναγνώστη τη δυνατότητα να δει τα προτεινόμενα απ' αυτόν στιλιστικά μέσα και προσεγγίσεις κατά τη συγγραφή λογοτεχνικών έργων. Πέρα απ' αυτό περιέχει το βιβλίο αυτοαναφορές για τις συνθήκες, κάτω από τις οποίες δημιουργήθηκαν κάποια από τα έργα του.

Ωστόσο, έχει γράψει και τα οποία δεν περιείχαν καθόλου ή μόνο ελάχιστα υπερφυσικά στοιχεία, όπως οι νουβέλες *Το πτώμα* (*The Body*) και το *Shawshank Redemption.* 

Ένα από τα βασικότερα θέματα στα μυθιστορήματα τρόμου του Κινγκ είναι το γεγονός, ότι ο τρόμος καραδοκεί πίσω από κατά μεγάλο βαθμό τετριμμένα και καθημερινά πράγματα. Αυτοκίνητα, κλόουν, αστυνομικοί, σκυλιά Άγιου Βερνάρδου, ιδιοκτήτες καταστημάτων ή ένα φανταστικό ψευδώνυμο είναι τα οχήματα, που φέρνουν την φρίκη σ' έναν συνήθως προαστιακό και κοιμώμενο κόσμο.

Αρκετοί πρωταγωνιστές στα έργα του Κινγκ είναι συγγραφείς ή έχουν συγγραφικές τάσεις. Παρά την φόρτιση των ρόλων τους είναι συχνά διχασμένες προσωπικότητες, που κατά κανόνα δεν είναι θετικά φορτισμένες.

Στο *[[Μίζερι (βιβλίο)|Μίζερι]]* (*Misery*) του 1987, όπως και στη νουβέλα *Το μυστικό παράθυρο*, *ο μυστικός κήπος* από τη συλλογή διηγημάτων *Λανγκολίερς* (*Langoliers*) του 1990, και τελευταία στο *Η ιστορία της Λίζι* (*Lisey's story*) του 2006, ο Κινγκ επεξεργάζεται το φόβο του για τους παθιασμένους οπαδούς.

## Βραβεία, διακρίσεις και κριτικές

* 1980: World Fantasy Award της World Fantasy Convention στην κατηγορία Καλύτερη Νουβέλα Φαντασίας για το *The Reach* από τη συλλογή *Skeleton Crew*
* 1981: Best Book for Young Adults της American Library Association για το *Firestarter* του 1980
* 1981: Alumni Career Award του Πανεπιστημίου του Μέιν στο Ορόνο
*1982 Καλύτερος Συγγραφέας Φανταστικού της Χρονιάς από το περιοδικό *US-Magazine*
* 1982: Hugo Award στην κατηγορία Καλύτερο Βιβλίο Μη Φανταστικού για το *Dance Macabre* του 1981
* 1982: Locus Award του περιοδικού *Locus Magazine* στην κατηγορία Best Non Fiction/Related/Reference Book για το *Dance Macabre* του 1981
* 1986 Golden Pen Award από την Young Adult Advisory Committee της δημοτικής βιβλιοθήκης του Spokane (Spokane Public Library)
* 1986: Locus Award στην κατηγορία Συλλογές για το *Skeleton Crew*
* 1987: Βραβείο Μπραμ Στόκερ της Horror Writers Association στην κατηγορία Καλύτερη Νουβέλα για το βιβλίο του *[[Μίζερι (βιβλίο)|Μίζερι]]* του 1987
* 1990: Bram Stoker Award στην κατηγορία Καλύτερη Συλλογή για το *Four Past Midnight* του 1987
* 1994: O. Henry Award στην κατηγορία Καλύτερο αμερικάνικο διήγημα για το διήγημά του *The Man in the Black Suit* από τις συλλογές *Six Stories* και *Everything's Eventual*
* 1994: World Fantasy Award της World Fantasy Convention στην κατηγορία Καλύτερη νουβέλα φαντασίας για το*The Man in the Black Suit*
* 1995: Βραβείο Μπραμ Στόκερ στην κατηγορία Καλύτερο διήγημα για το *Lunch at the Gotham Cafe* από τη μετέπειτα συλλογή του *Everything's Eventual*
* 1996: Βραβείο Μπραμ Στόκερ στην κατηγορία Καλύτερο μυθιστόρημα τρόμου για το *Πράσινο Μίλι* του 1996
* 1996: 9th. Annual Collectors Award για το *Πράσινο Μίλι* του 1996
* 1997: Locus Award στην κατηγορία Καλύτερο Μυθιστόρημα Τρόμου για το *Desperation* του 1997
* 1999: Βραβείο Μπραμ Στόκερ στην κατηγορία Καλύτερο Μυθιστόρημα Τρόμου για το *Σάκος με Κόκαλα* του 1998
* 1999: Locus Award στην κατηγορία Καλύτερο Μυθιστόρημα Τρόμου για το *Σάκος με Κόκαλα* του 1998
* 2001: Locus Award στην κατηγορία Best Non Fiction/Related/Reference Book για το *On Writing*
* 2006: Βραβείο Μπραμ Στόκερ για το *Lisey's Story*
* 2007: Βραβείο Grand Master της Mystery Writers of America για το σύνολο του έργου του
* 2008: Βραβείο Μπραμ Στόκερ για το *Duma Key*
* 2015: Βραβείο Έντγκαρ για το *Mr. Mercedes* του 2014

Τον Οκτώβριο του 1980 ο Κινγκ παραλαμβάνει για πρώτη φορά το βραβείο World Fantasy Award (θα ακολουθήσουν και άλλα), ένα χρόνο αργότερα του αποδίδεται από το Πανεπιστήμιο του Μέιν στο Ορόνο ένας τιμητικός ακαδημαϊκός τίτλος. Εκείνη τη στιγμή ήταν σε ηλικία 34 ετών ο νεότερος φορέας αυτού του τίτλου. Ακόμα παραλαμβάνει τα βραβεία British Fantasy, Nebula, Bram Stoker, O. Henry, Locus και το Deutscher Phantastik-Preis (γερμανικό βραβείο φαντασίας) καθώς επίσης πολλές άλλες διακρίσεις.

Το 2003 προς αγανάκτηση πολλών κριτικών τιμήθηκε με το National Book Award to American Letters. Το αμερικάνικο Ίδρυμα National Book τίμησε έτσι τα έργα του ως εξέχουσες συνεισφορές στον γραπτό λόγο, πολλοί κριτικοί, όμως, αντιδρούσαν με ανοιχτή επίκριση: Θεώρησαν ότι η λογοτεχνία της [βιομηχανικής] γραμμής παραγωγής του Κινγκ δεν έχει να επιδείξει καμία λογοτεχνική αξία, αισθητικό επίτευγμα ή εφευρετική ευφυΐα και ως εκ τούτου δεν αρμόζει να τιμηθεί με ένα τόσο σημαντικό βραβείο.

## Έργα
### Μυθιστορήματα και συλλογές διηγημάτων

* 1974 *Carrie* (''Κάρι'')
* 1982 *Fall from Innocence (Το Τέλος Της Αθωότητας)*
* 1975 *Salem's Lot* (*[[Σάλεμς Λοτ]]*)
* 1977 *Rage* (*Οργή*) (ως Ρίτσαρντ Μπάχμαν)
* 1977 *The Shining* (*Η Λάμψη*)
* 1978 *Night Shift* (*Νυχτερινή βάρδια*)
* 1978 *The Stand* *([[Το κοράκι (Στίβεν Κινγκ)|Το κοράκι]])*
* 1979 *The Dead Zone* (*[[Νεκρή ζώνη]]*)
* 1979 *The Long Walk* (*Η μακριά πορεία*) (ως Ρίτσαρντ Μπάχμαν)
* 1980 *Firestarter (Πύρινη οργή)*
* 1980 *The Mist* (*Η ομίχλη*)
* 1981 *Danse Macabre*
* 1981 *Cujo* (Κούτζο, το παλιόσκυλο)
* 1981 *Road Work* *(Έργα οδοποιίας)* (ως Ρίτσαρντ Μπάχμαν)
* 1982 *The Dark Tower I:The Gunslinger* (*Ο μαύρος πύργος Ι: Ο τελευταίος πιστολέρο*)
* 1982 *Different Seasons* 
* 1983 *Christine* (''Κριστίν'')
* 1983 *Pet Sematary (Νεκτροταφίο ζώων)*
* 1983 *Cycle of the Werewolf* (εικονογραφημένο από τον Μπέρνι Ράιτσον)
* 1984 *The Talisman* (*Το φυλαχτό*) (σε συνεργασία με τον Πίτερ Στράουμπ)
* 1984 *Thinner* (*Ο αδύνατος*) (ως Ρίτσαρντ Μπάχμαν)
* 1985 *Skeleton Crew*
* 1985 *The Bachman Books*
* 1985 *The Running Man* (*Ο δρομέας*) (ως Ρίτσαρντ Μπάχμαν)
* 1986 *It* (''Το αυτό'')
* 1987 *The Eyes of the Dragon*
* 1987 *Misery* (''Μίζερι'')
* 1987 *The Dark Tower II: The Drawing of the Three* (*Ο μαύρος πύργος ΙΙ: Το κάλεσμα των τριών*)
* 1988 *The Tommyknockers* (*Οι νυχτερίτες*) (2 τόμοι)
* 1988 *Dark Visions (*γνωστό και ως *The Skin Trade*, *Night Visions 5*, και *Dark Love)* (σε συνεργασία με τους George R. R. Martin και Dan Simmons)
* 1989 *The Dark Half* (*Το σκοτεινό εγώ*)
* 1989 *Dolan's Cadillac* (περιορισμένη έκδοση)
* 1989 *My Pretty Pony* (περιορισμένη έκδοση)
* 1990 *The Stand: The Complete & Uncut Edition*
* 1990 *Four Past Midnight*
* 1990 *Η αστυνομία της βιβλιοθήκης*
* 1991 *Needful Things* (*Χρήσιμα αντικείμενα*)
* 1991 *The Dark Tower III: The Waste Lands* (*Ο μαύρος πύργος ΙΙΙ: Οι ρημαγμένοι τόποι*)
* 1992 *Gerald's Game* (*Το παιχνίδι του Τζέραλντ*)
* 1993 *Dolores Claiborne* (*Ντολόρες Κλέρμπορν*)
* 1993 *Nightmares & Dreamscapes* (*Εφιάλτες και ονειρότοποι*)
* 1994 *Insomnia* (*Αϋπνία*)
* 1995 *Rose Madder* (*Ρόουζ Μάντερ*)
* 1995 *Umney's Last Case*
* 1996 *The Green Mile* (*Το πράσινο μίλι*)
* 1996 *Desperation* (*Ντεσπερέισον*)
* 1996 *The Regulators* (*Οι ρυθμιστές*) (ως Ρίτσαρντ Μπάχμαν)
* 1997 *Six Stories*
* 1997 *The Dark Tower IV: Wizard and Glass* (*Ο μαύρος πύργος ΙV: Ο μάγος και η γυάλινη σφαίρα*)
* 1998 *Bag of Bones* (*Σάκος με κόκαλα*)
* 1999 *Storm of the Century* (*Η καταιγίδα του αιώνα*)
* 1999 *The Girl Who Loved Tom Gordon*
* 1999 *The New Lieutenant's Rap* (περιορισμένη έκδοση)
* 1999 *Hearts in Atlantis* (*Καρδιές στην Ατλαντίδα*)
* 2000 *On Writing*
* 2000 *Secret Windows* (*Κρυφό παράθυρο, μυστικός κήπος*)
* 2000 *Dreamcatcher* (*Η ονειροπαγίδα*)
* 2001 *Black House* (*Το μαύρο σπίτι*) (η συνέχεια του *The Talisman* από το 1984, σε συνεργασία με τον Πίτερ Στράουμπ)
* 2002 *From a Buick 8* (*Από μια Μπιούικ 8*)
* 2002 *Everything's Eventual: 14 Dark Tales* (*Όλα είναι δυνατά*)
* 2003 *The Dark Tower I: The Gunslinger* (αναθεωρημένη έκδοση) 
* 2003 *The Dark Tower V: Wolves of the Calla* (*Ο μαύρος πύργος V: Οι λύκοι της Κάλα*)
* 2004 *The Dark Tower VI: Song of Susannah* (*Ο μαύρος πύργος VI: Το τραγούδι της Σουζάννα*)
* 2004 *The Dark Tower VII: The Dark Tower* (*Ο μαύρος πύργος VII: Ο μαύρος πύργος*)
* 2004 *The Girl Who Loved Tom Gordon* 
* 2005 *The Colorado Kid*
* 2005 *Trangressions* (σε συνεργασία με άλλους συγγραφείς)
* 2005 *Salem's Lot: Εικονογραφημένη έκδοση*
* 2006 *Cell* (*Το κινητό*)
* 2006 *Lisey's Story* (*Η ιστορία της Λίσι*)
* 2007 *Blaze*- USA (*Μπλέιζ*)
* 2008 *Duma Key* (*Ντούμα Κη*)
* 2009 *Under The Dome* (*Ο θόλος*)
* 2011 *11-22-63* (*22-11-63*)
* 2012 *The Wind Through The Keyhole* (*Ο άνεμος μέσα απ' την κλειδαρότρυπα*)
* 2013 *Joyland*
* 2013 *Doctor Sleep* (*Δόκτωρ Ύπνος*)
* 2014 *Mr. Mercedes* (*Ο κύριος Μερσέντες*)
* 2014 *Revival* (*Αναβίωση*)
* 2015 *Finders Keepers* (*Ό,τι βρεις, δικό σου*)
* 2016 *End of Watch (Τελική βάρδια)*
*2017 *The Bazzar of Bad Dreams* (*Το παζάρι των κακών ονείρων*)
*2017 *Gwendy's Button Box* (*Η Γκουέντι και το κουτί*) (συνεργασία με τον Ρίτσαρντ Τσίζμαρ)
*2018 *The Outsider* (*Ο ξένος*)
*2018 *Sleeping Beauties* (*Ωραιες κοιμωμένες*)
*2018 *Elevation* (*Ανύψωση*)
*2019 *The Institute* (*Το ινστιτούτο*)
*2020 *If It Bleeds* (*Μόνο αν μυρίζει αίμα')
*2021 *Αργότερα* (*Later*)
*2022 Billy Summers
*2023 " Παραμύθι "
*2023 Holly

== Μεταφορές ==
Τα έργα του Κινγκ έχουν μεταφερθεί πολλές φορές σε μέσα όπως ο [[κινηματογράφος]] και η [[τηλεόραση]].

=== Κινηματογραφικές ταινίες ===
* 1976 - *Carrie* ([[Κάρι, Έκρηξη Οργής (1976 ταινία)|*Κάρι, Έκρηξη Οργής*]]), σε σκηνοθεσία [[Μπράιαν Ντε Πάλμα]] με τους [[Σίσι Σπέισεκ]], Πάιπερ Λόρι, Νάνσι Άλεν, [[Έιμι Ίρβινγκ]], [[Τζον Τραβόλτα]]. Υποψηφιότητες για βραβείο [[Όσκαρ Α΄ Γυναικείου Ρόλου|Όσκαρ Α΄ γυναικείου]] και [[Όσκαρ Β´ Γυναικείου Ρόλου|Β΄ γυναικείου ρόλου]] για τις Σίσι Σπέισεκ και Πάιπερ Λόρι, αντίστοιχα.
* 1980 - *The Shining* ([[Η Λάμψη (ταινία)|*Η λάμψη*]]), σε σκηνοθεσία [[Στάνλεϊ Κούμπρικ]] με τους [[Τζακ Νίκολσον]], [[Σέλεϊ Ντιβάλ]], Ντάνι Λόιντ, Σκάτμαν Κράδερς
* 1983 - *Cujo* (*Κούτζο, το βρωμόσκυλο*), σε σκηνοθεσία Λιούις Τιγκ με τους Ντι Γουάλας, Ντάνι Πιντάουρο
* 1983 - *The Dead Zone* (*Νεκρή ζώνη*), σε σκηνοθεσία [[Ντέιβιντ Κρόνενμπεργκ]] με τους [[Κρίστοφερ Γουόκεν]], Μάρτιν Σιν
* 1983 - *Cristine* (*Κριστίν*), σε σκηνοθεσία του [[Τζον Κάρπεντερ]] με τους Κιθ Γκόρντον, Τζον Στόκγουελ
* 1984 - *Children of the Corn* (*Ο δολοφόνος με το δρεπάνι*), σε σκηνοθεσία Φριτς Κιρς με τους [[Λίντα Χάμιλτον]], Πίτερ Χόρτον, Ρ. Τζ. Άρμστρονγκ
* 1984 - *Firestarter* (*Δύναμη πυρός*), σε σκηνοθεσία Μαρκ Λέστερ με τους [[Τζορτζ Σι Σκοτ]], Ντέιβιντ Κιθ, [[Λουίζ Φλέτσερ]], [[Ντρου Μπάριμορ]], Χέδερ Λόκλιρ
* 1985 - *Cat's Eye* (*Το μάτι της γάτας*), σε σκηνοθεσία Λιούις Τιγκ με τους [[Τζέιμς Γουντς]], [[Ντρου Μπάριμορ]], Άλαν Κινγκ, Κένεθ Μακμίλαν. Βασίστηκε στα διηγήματα The Ledge (Η μαρκίζα) και Quitters Inc. (Αντικαπνιστική Α.Ε.).
* 1985 *- Silver Bullet* (*Ασημένια σφαίρα*), σε σκηνοθεσία Ντάνιελ Ατίας με τους Γκάρι Μπάσεϊ, Κόρεϊ Χάιμ, Έβερετ Μαγκίλ. Βασίστηκε στο διήγημα Cycle of the werewolf.
* 1986 - *Stand By Me* (*Στάσου πλάι μου*), σε σκηνοθεσία [[Ρομπ Ράινερ]] με τους [[Ρίβερ Φίνιξ]], [[Γουίλ Γουίτον]], Κόρεϊ Φέλντμαν, [[Κίφερ Σάδερλαντ]], [[Ρίτσαρντ Ντρέιφους]], [[Τζον Κιούζακ]]. Βασίστηκε στο διήγημα The Body, από τη νουβέλα Different Seasons. Υποψηφιότητα για [[Όσκαρ Καλύτερου Πρωτότυπου Σεναρίου|Βραβείο Όσκαρ Καλύτερου Σεναρίου]].
* 1986 - *Maximum Overdrive*, σε σκηνοθεσία Στίβεν Κινγκ με τους [[Εμίλιο Εστέβες]], Πατ Χινγκλ. Βασίστηκε στο διήγημα Trucks.
* 1987 - *Κριπ σόου 2*, σε σκηνοθεσία Μάικλ Γκόρνικ με τους Λούι Τσάιλς, [[Τζορτζ Κένεντι]], Ντόμενικ Τζο, Τομ Σαβίνι. Βασίστηκε στο διήγημα The Raft (Η [[Σχεδία]]).
* 1987 - *Επιστροφή στο Σάλεμς Λοτ*, σε σκηνοθεσία Λάρι Κοέν με τους Μάικλ Μοριάρτι, Ρίκι Άντισον Ριντ, [[Σάμιουελ Φούλερ]].
* 1987 - The Running Man (*Ο δρομέας*), σε σκηνοθεσία Πολ Μάικλ Γκλέιζερ με τους [[Άρνολντ Σβαρτζενέγκερ]], Ρίτσαρντ Ντόσον, [[Μαρία Κοντσίτα Αλόνσο]]
* 1989 - *Νεκροταφείο ζώων*, σε σκηνοθεσία Μαίρης Λάμπερτ με τους Ντέιλ Μίντκιφ, Φρεντ Γκουάιν
* 1990 - [[Misery (ταινία)|*Misery*]] σε σκηνοθεσία [[Ρομπ Ράινερ]] με τους [[Τζέιμς Κάαν]], [[Κάθι Μπέιτς|Kathy Bates]]. Βραβείο [[Όσκαρ Α΄ Γυναικείου Ρόλου|Όσκαρ Α΄ γυναικείου ρόλου]] για την Μπέιτς
* 1990 - *Graveyard Shift* (*Νυχτερινή βάρδια*), σε σκηνοθεσία Ραλφ Σίνγκλετον με τους Ντέιβιντ Άντριους, Κέλι Γουλφ, Στίβεν Ματ, Άντριου Ντίβοφ
* 1992 - *Sleepwalkers* (*Οι νυχτοβάτες*), σε σκηνοθεσία Μικ Γκάρις με τους Μπράιαν Κράουζ, Μάντσεν Άμικ
* 1992 - *The Lawnmower Man* (*Σύγκρουση σε άλλη διάσταση*), σε σκηνοθεσία Μπρετ Λέονταρντ με τους [[Πιρς Μπρόσναν]], Τζεφ Φάχεϊ, Τζένι Ράιτ
* 1993 - *The Dark Half* (*Το σκοτεινό εγώ*), σε σκηνοθεσία [[Τζωρτζ Ρομέρο|Τζορτζ Ρομέρο]] με τους [[Τίμοθι Χάτον]], [[Μάικλ Ρούκερ]], Έιμι Μάντιγκαν
* 1993 - *Needful Things* (*Χρήσιμα αντικείμενα*), σε σκηνοθεσία Φρέιζερ Κλαρκ Ίστον με τους [[Μαξ φον Σίντοφ]], [[Εντ Χάρις]], Μπόνι Μπεντέλια, [[Αμάντα Πλάμερ]]
* 1993 - *Ο δολοφόνος με το δρεπάνι: Η τελική θυσία*, σε σκηνοθεσία Ντέβιντ Πράις με τους Τέρενς Νοξ, Πολ Σέρερ, Ράιαν Μπόλμαν, Κρίστι Κλαρκ
* 1994 - *Dolores Claiborne* (*Ολική έκλειψη*), σε σκηνοθεσία [[Τέιλορ Χάκφορντ]] με τους [[Κάθι Μπέιτς]], Τζένιφερ Τζέισον Λι, [[Κρίστοφερ Πλάμερ]]
* 1994 - *The Shawshank Redemption* (*Τελευταία έξοδος: Ρίτα Χέιγουορθ*), σε σκηνοθεσία [[Φρανκ Ντάραμποντ]] με τους [[Μόργκαν Φρίμαν]], [[Τιμ Ρόμπινς]]. Υποψηφιότητες για 7 [[Όσκαρ|βραβεία Όσκαρ]]: για [[Όσκαρ Καλύτερης Ταινίας|Καλύτερης ταινίας]], [[Όσκαρ Α΄ Ανδρικού Ρόλου|Α΄ Ανδρικού ρόλου]] για τον Φρίμαν, καλύτερης φωτογραφίας, [[Όσκαρ Καλύτερου Μοντάζ|καλύτερου μοντάζ]], [[Όσκαρ Καλύτερης Πρωτότυπης Μουσικής|καλύτερης μουσικής]], [[Όσκαρ Καλύτερου Πρωτότυπου Σεναρίου|καλύτερου σεναρίου]], καλύτερου ήχου.
* 1994 - *Ο δολοφόνος με το δρεπάνι: Αστική συγκομιδή*, σε σκηνοθεσία Τζέιμς Ντ. Ρ Χίκοξ με τους Νίκολας Μπρέντον, Ντάνιελ Σέρνι, Τζον Κλερ, Μάικλ Ένσαϊν
* 1995 - *Στα γρανάζια της φρίκης*, σε σκηνοθεσία Τομπ Χούπερ με τους Ρόμπερτ Ένγκλαντ, Τεντ Λιβάιν, Ντάνιελ Μάτμορ
* 1996 - *Οι νεκροί (δεν) γυρίζουν πίσω*, σε σκηνοθεσία Άνταμ Γκρόσμαν με τους Μάικλ Γκρος, Αλέξις Αρκέτ, [[Χίλαρι Σουάνκ]], Μποτζέσι Κρίστοφερ
* 1996 - *Thinner* (*Αδυναμία*), σε σκηνοθεσία Τομ Χόλαντ με τους Ρόμπερτ Τζον Μπερκ, [[Τζο Μαντένια]], Λουσίντα Τζένεϊ
* 1997 - *Quicksilver Highway* (*Ιστορίες τρόμου*), σε σκηνοθεσία Μικ Γκάρις με τους [[Κρίστοφερ Λόιντ]], Ματ Φρέγουερ, Ράφαελ Σμπαρτζ. Το σενάριο γράφτηκε μαζί με τον [[Κλάιβ Μπάρκερ]].
* 1997 - *Ο πιλότος του σκότους*, σε σκηνοθεσία Μαρκ Παβία με τους Μιγκέλ Φερέρ, Τζούλι Έντγουισλ, Νταν Μόναχαν, Μάικλ Μος
* 1998 - *Apt Pupil* (*Μαθήματα φόβου*), σε σκηνοθεσία [[Μπράιαν Σίνγκερ]] με τους [[Ίαν ΜακΚέλεν]], [[Μπραντ Ρένφρο]], [[Ντέιβιντ Σουίμερ|Ντέβιντ Σουίμερ]]
* 1999 - *The Green Mile* ([[Το πράσινο μίλι (ταινία)|*Το πράσινο μίλι*]]), σε σκηνοθεσία [[Φρανκ Ντάραμποντ]] με τους [[Τομ Χανκς]], [[Μάικλ Κλαρκ Ντάνκαν]], Ντέιβιντ Μορς, Μπόνι Χαντ, Τζέιμς Κρόμγουελ, [[Γκάρι Σινίζ]]. Υποψήφια για τέσσερα [[Όσκαρ|βραβεία Όσκαρ]], για [[Όσκαρ Καλύτερης Ταινίας|καλύτερη ταινία]], [[Όσκαρ Β΄ Ανδρικού Ρόλου|Β΄ ανδρικού ρόλου]] για τον Κλαρκ Ντάνκαν, [[Όσκαρ Καλύτερου Πρωτότυπου Σεναρίου|καλύτερου σεναρίου]] και καλύτερου ήχου.
* 1999 - *Κάρι 2: Η μανία*, σε σκηνοθεσία Κατ Σι
* 2001 - *Strawberry Spring* σε σκηνοθεσία Ντοβίντ Λίντερ
* 2001 - *Hearts In Atlantis* (*Καρδιές στην Ατλαντίδα*), σε σκηνοθεσία [[Σκοτ Χικς]] με τους [[Άντονι Χόπκινς]], Ντέιβιντ Μορς, Χόουπ Ντέβις
* 2003 - *Dreamcatcher* (*Ονειροπαγίδα*), σε σκηνοθεσία [[Λόρενς Κάσνταν]] με τους [[Μόργκαν Φρίμαν]], Τζέισον Λι, [[Τομ Σάιζμορ]]
* 2004 - *Μυστικό παράθυρο*, σε σκηνοθεσία Ντέιβιντ Κεπ με τους [[Τζόνι Ντεπ]], [[Τζον Τουρτούρο]], [[Τίμοθι Χάτον]]
* 2004 - Riding the Bullet (*Προάγγελος θανάτου*), σε σκηνοθεσία Μικ Γκάρις με τους Τζόναθαν Τζάκσον, [[Ντέιβιντ Αρκέτ]], [[Μπάρμπαρα Χέρσεϊ]]
* *Creepshow III* σε σκηνοθεσία Άνα Κλαβέλ και Τζέιμς Γκλεν Ντούντλσον
* 2007 - *Δωμάτιο 1408*, σε σκηνοθεσία Μίκαελ Χάφστρομ με τους [[Τζον Κιούζακ]], [[Σάμιουελ Λ. Τζάκσον]]
* 2017- It (*Το αυτό*) σε σκηνοθεσία Αντρέ Μουσιέτι με τους [[Μπιλ Σκάρσγκορντ]], Τζέντεν Λίμπενερ, Τζάκσον Ρομπέρ Σκοτ, Σοφία Λιλς

=== Τηλεταινίες και τηλεοπτικές μίνι-σειρές ===
* *Σάλεμς Λοτ,* 1979 μίνι-σειρά σε σκηνοθεσία Τομπ Χούπερ, με τους Ντέιβιντ Σόουλ, [[Τζέιμς Μέισον]], Λανς Κέρουιν
* *Creepshow*, 1982 τηλεταινία σε σκηνοθεσία [[Τζωρτζ Ρομέρο|Τζορτζ Ρομέρο]], με τους [[Χαλ Χόλμπρουκ]], Έιντριεν Μπαρμπό. Βασισμένο στα διηγήματα The Crate και Weeds.
* *It (Το αυτό)*, 1990 μίνι-σειρά σε σκηνοθεσία Τόμι Λι Γουάλας, με τους [[Τζον Ρίτερ]], Χάρι Άντερσον, Τζόναθαν Μπράντις, Τιμ Κάρι, Ντένις Κρίστοφερ, Ρίτσαρντ Τόμας, Ανέτ Οτούλ
* *Tales From The Darkside*
** The Word Processor of the Gods, 1984 επεισόδιο της γνωστής σειράς το οποίο βασίστηκε στην ομώνυμη ιστορία, σε σκηνοθεσία Μάικλ Γκόρνικ
** Sorry, Right Number, 1987 επεισόδιο της γνωστής σειράς το οποίο βασίστηκε στο ομώνυμο διήγημα, σε σκηνοθεσία Τζον Χάρισον
* *Μερικές φορές επιστρέφουν πίσω*, 1991 τηλεταινία σε σκηνοθεσία Τομ Μακλάφλιν
* *Golden Years*, 1991 μίνι σειρά σε σκηνοθεσία Μικ Γκάρις, με τους Κιθ Ζαραμπάικα, Φελίσικι Χάφμαν, Εντ Λάουτερ
* *Σκοτεινή απειλή*, 1993 τηλεταινία σε σκηνοθεσία Τζον Πάουερ
* *The Stand* (*Το κοράκι*), 1994 μίνι-σειρά σε σκηνοθεσία Μικ Γκάρις με τους Γκάρι Σινίσε, Μόλι Ρίνγκουολντ, Τζέιμι Σέρινταν, Κόρι Νέμεν, [[Ρομπ Λόου]], Ρούντι Ντι
* *Πτήση προς το άγνωστο*, 1995 μίνι-σειρά σε σκηνοθεσία Τομ Χόλαντμε τους Πατρίσια Γουέτιγκ, Ντιν Στόκγουελ, Ντέιβιντ Μορς, Λίνστεϊ Τσάπμαν
* *Τυφλή στροφή, σίγουρος θάνατος*, 1997 τηλεταινία σε σκηνοθεσία Κρις Τόμσον
* *The Shining (Η λάμψη)*, 1997 μίνι-σειρά σε σκηνοθεσία Μικ Γκάρις με τους [[Ρεμπέκα Ντε Μορνέ]], Στίβεν Γουέμπερ, Κόρτλαντ Μιντ, Μέλβιν Βαν Πιμπλς
* *Πολικός σταθμός: Έρεβος*, 1998 [[βίντεο]] κυκλοφορία σε σκηνοθεσία Ντάνιερλ Ζέλικ Μπερκ
* *Storm of the Century (Η καταιγίδα του αιώνα)*, 1999 μίνι-σειρά σε σκηνοθεσία Κρεγκ Ρ. Μπάξλεϊ με τους Τίμοθι Ντέιλι, Ντέμπρα Φαρεντίνο, Κολμ Φιόρι, Κέισι Σιμάσκο
* *Το πρόσωπο του Εωσφόρου*, 1999 βίντεο κυκλοφορία
* *The Mangler 2*, 2001 βίντεο κυκλοφορία
* *Children of the Corn: Revelation*, 2001 βίντεο κυκλοφορία
* *Η έπαυλη*, 2002 μίνι-σειρά
* *Η εκδίκηση της φωτιάς*, 2002 τηλεταινία
* *Κάρι*, 2002 τηλεταινία
* *Ο βρικόλακας του Σάλεμς Λοτ*, 2004 τηλεταινία
* *Στους διαδρόμους του τρόμου*, 2004 τηλεοπτική σειρά
* *Μυστική πόλη*, 2006 τηλεταινία σε σκηνοθεσία Mick Garris
* *Ζωντανοί εφιάλτες*, 2006 μίνι-σειρά
* *Ο κύριος Μερσέντες*, 2017, τηλεοπτική σειρά 10 επεισοδίων, 1ος κύκλος
* *Ο κύριος Μερσέντες*, 2018, 2ος κύκλος

=== Cameo ===
Ο Στίβεν Κινγκ κάνει μικρά περάσματα (cameo) στις ταινίες που βασίζονται σε υλικό του.

* Στην ταινία *Truck Driver* του 1982 είχε το ρόλο του Τζόρντι Βερντίλ.
* Στην ταινία *Creepshow* του 1982 είχε το ρόλο ενός νταλικέρη.
* Στο δικό του έργο, το *Maximum Overdrive*, εμφανίστηκε ως ο τύπος που βρίζει πάνω από ένα αυτόματο μηχάνημα.
* Έπαιξε πάλι τον νταλικέρη στη συνέχεια του *Creepshow*.
* Εμφανίστηκε ως παπάς στο *Νεκροταφείο ζώων*.
* Ως οδηγός λεωφορείου στο *Golden Years*.
* Ως καθαριστής νεκροταφείου στους *Νυχτοβάτες*.
* Ως συνοριοφύλακας στο *Κοράκι*.
* Στο *Langoliers* είχε το ρόλο του προέδρου Τομ Χόλμπι.
* Υποδύθηκε τον φαρμακοποιό στο *Αδυναμία* του 1996.
* Υποδύθηκε τον οργανοπαίκτη στη μίνι-σειρά *Η λάμψη* του 1997.
* Στη μίνι σειρά *Η καταιγίδα του αιώνα* εμφανιζόταν στην τηλεόραση σε διαφημιστικό σποτ.
* Υποδύθηκε τον τύπο που παραδίδει πίτσες στο *Η έπαυλη*.
* Στην σειρά *Στους διαδρόμους του τρόμου* είχε το ρόλο του Τζόνι Μπ. Γκουντ.
* Στην σειρά *Sons of Anarchy'' στο επεισόδιο 3 του 3ου κύκλου είχε το ρόλο του καθαριστή Μπάχμαν.

## Παραπομπές


## Περαιτέρω ανάγνωση
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι

* 
* 
* 
* Working with the King – Shotsmag Ezine Interview with Philippa Pride, King's UK editor
* 
* Stephen & Tabitha King Foundation
* Εκδοτικός οίκος των υπογεγραμμένων περιορισμένων εκδόσεων του Στίβεν Κινγκ


Κατηγορία:Αμερικανοί μυθιστοριογράφοι
Κατηγορία:Αμερικανοί διηγηματογράφοι
Κατηγορία:Συγγραφείς τρόμου
Κατηγορία:Αμερικανοί σκηνοθέτες κινηματογράφου